शहर के रावला चौक स्थित राजकीय बालिका विद्यालय में राधा स्मृति संस्थान की ओर से आयोजित 35वां लाड़ली सम्मान समारोह नगरपालिका शाहपुरा अध्यक्ष रजनी पारीक के मुख्य आतिथ्य में हुआ। अध्यक्षता प्राचार्या सुमन शर्मा ने की। विशिष्ट अतिथि पार्षद कुसुम भातरा एवं भाजपा नगर महिला मोर्चा अध्यक्ष सुषमा यादव रही। सुशीला पारीक, डॉ.पूनम पारीक, नंदिनी एवं आरती ने सभी अतिथियों का शॉल व माल्यार्पण कर स्वागत किया तथा स्मृति चिह्न प्रदान किए। मुख्य अतिथि पारीक ने कहा कि भारत की बेटियां किसी भी क्षेत्र में पुरुषों के मुकाबले में कमजोर नहीं हैं। लाड़ली सम्मान समारोह का आयोजन एक अनूठी पहल है। राधा स्मृति संस्थान संयोजक कृष्ण मुरारी पारीक ने स्वागत भाषण दिया। 30 छात्राओं व 2 शिक्षिकाओं का सम्मान कर मेडल व स्मृति चिह्न भेंट किया।